ai4bharat/Pralekha huggingface dataset:
நிதி அமைச்சகம்
விவசாயிகளின் கடன் சுமை பிரச்சினையைத் தீர்ப்பதற்கான சிறப்புத் திட்டங்கள்
விவசாயிகளின் கடன் சுமையைக் குறைப்பதற்காக மத்திய அரசு கீழ்கண்ட நடவடிக்கைகளை வகுத்துள்ளது.
- விவசாயிகளுக்கு 7 சதவீதம் என்ற குறைந்த வட்டிவீதத்தில் விவசாய கடன் கிடைப்பதை உறுதி செய்ய மத்திய அரசின் வேளாண்துறை, கூட்டுறவு மற்றும் விவசாயிகள் நலத்துறை குறுகிய கால பயிர்களுக்காக வரி குறைப்பு திட்டத்தின்படி 3 லட்சம் ரூபாய் வரை கடன் அனுமதிக்கிறது. இந்தத் திட்டத்தின்படி கடனை உரிய காலத்தில் திரும்பச் செலுத்தும் விவசாயிகளுக்கு கூடுதலாக 3 சதவீத வரிக்குறைப்பு வழங்கப்படுகிறது. இதனையடுத்து, விவசாயிகளுக்கு வட்டிவீதம் 4 சதவீதமாகக் குறைகிறது.
- வறட்சி போன்ற இயற்கை பேரிடர்களால் பாதிக்கப்பட்ட பகுதிகளில் கடன் வழங்கும் நிறுவனங்கள் வழங்க வேண்டிய நிவாரண நடவடிக்கைகள் குறித்து ரிசர்வ் வங்கி பல்வேறு உத்தரவுகளைப் பிறப்பித்துள்ளது. இதன்படி, பயனாளிகளை அடையாளம் காணுதல், புதிய கடன்களை வழங்குதல், ஏற்கனவே உள்ள கடன்களை சீரமைத்து வழங்குதல் குறைக்கப்பட்ட ஜாமீன் அளவு, கடன் நிபந்தனை கால மாற்றியமைப்பு போன்றவை இதில் அடங்கும். கடன்களை சீரமைக்கும் திட்டத்திற்கு, பயிர் இழப்பு வரம்பு 50 சதவீதத்திலிருந்து 33 சதவீதமாக குறைக்கப்பட்டுள்ளது. தேசிய இயற்கைப் பேரிடர் மேலாண்மை கட்டமைப்பின் பரிந்துரைப்படி இது குறைக்கப்பட்டுள்ளது. மேலும் ரிசர்வ் வங்கியின் முன்னுரிமைப் பிரிவு கடன் வழங்கும் நெறிமுறைகளின்படி, பாதிக்கப்பட்ட விவசாயிகளின் நிறுவனம் சாராத கடன்களை திரும்பச் செலுத்துவது முன்னுரிமை துறையின் கீழ் தகுதி பெறும் அம்சமாக அறிவிக்கப்பட்டுள்ளது.
- தவிர்க்க முடியாத இயற்கை பேரிடர் காரணமாக ஏற்படும் இழப்புகளைச் சரிகட்ட, பிரதமர் பயிர் பாதுகாப்புத் திட்டத்தின்படி, விரிவான காப்பீடும் வழங்கப்படுகிறது. இதன்படி எதிர்பாராத நிகழ்வுகளால் பயிர்ச்சேதம் ஏற்பட்டு தவிக்கும் விவசாயிகளுக்கு நிதியுதவி வழங்கப்படுகிறது. விவசாயிகள் தொடர்ந்து விவசாயப் பணிகளில் ஈடுபட்டு வருமானத்தை நிலைப்படுத்த வகை ஏற்படுகிறது. புதுமையான, நவீன வேளாண் நடைமுறைகளை கடைபிடிக்க ஊக்குவிக்கப்படுகிறார்கள்.
- வேளாண்மை மேம்பாட்டுக்கும், விவசாயிகளின் நலனுக்கும் மத்திய அரசின் வேளாண் துறையும், கூட்டுறவு மற்றும் விவசாயிகள் நலத்துறையும் பல்வேறு மத்திய நலத்திட்டங்களை செயல்படுத்தி வருகிறது.
- தேசிய விவசாயிகள் மேம்பாட்டுத் திட்டம்
- தேசிய உணவு பாதுகாப்பு இயக்கம்
- தேசிய வேளாண் சந்தை வசதி
- நிலைத்த வேளாண்மைக்கான தேசிய இயக்கம்
- பணமதிப்பிழப்பு நடவடிக்கைக்குப் பிறகு மத்திய அரசு விவசாயிகளின் நிவாரணத்துக்காக கூட்டுறவு துறையில் கீழ்கண்ட நடவடிக்கைகளை எடுத்துள்ளது.
- கடன்களைத் திரும்பச் செலுத்த கூடுதலாக 60 நாள் கால அவகாசம், 1.11.2016 முதல் 31.12.2016 வரையிலான காலகட்டத்தில் கடன் திரும்பச் செலுத்த இறுதிநாள் இருக்கும் விவசாயிகளுக்கு வட்டிவீதம் 3 சதவீதம் குறைக்கப்படுகிறது. அதேசமயம் அவர்கள் தங்கள் கடனை கெடு முடிவடைந்த 60 நாட்களுக்குள் திரும்பச் செலுத்த வேண்டும்.
- 2016 நவம்பர், டிசம்பர் இரண்டு மாதங்களுக்கு வட்டி தள்ளுபடி. இது கூட்டுறவு வங்கிகளில் 01.04.2016 முதல் 30.09.2016 வரை கடன் பெற்ற குறுகிய கால பயிர் விவசாயிகளுக்கு பொருந்தும். இந்தத் தொகை விவசாயிகளின் வங்கி கணக்குகளில் செலுத்தப்படும்.
- நபார்டு வங்கி வெளிச்சந்தையில் சந்தை வட்டிவீதத்தில் 17,880.78 கோடி ரூபாய் கடன் பெற்று அதனை கூட்டுறவு வங்கிகள் மூலம் விவசாயிகளுக்கு 4.5 சதவீத வட்டி வீதத்தில் கடன் வழங்குவதற்காக வழங்குகிறது.
இந்தத் தகவல்களை மத்திய நிதி, பாதுகாப்பு, கம்பெனி விவகாரங்கள் துறை அமைச்சர் திரு. அருண்ஜேட்லி மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 799
பிரதமர் அலுவலகம்
இந்தியா- ஸ்வீடன் காணொலி உச்சி மாநாடு
பிரதமர் திரு நரேந்திர மோடியும் ஸ்வீடன் நாட்டு பிரதமர் திரு ஸ்டீபன் லாஃப்வெனும் இன்று கலந்துகொண்ட காணொலி உச்சிமாநாட்டில் இருதரப்பு உறவுகள், இதர பிராந்திய மற்றும் இரு நாடுகளின் பரஸ்பர விருப்பத்தின் பேரில் பன்முக விஷயங்கள் குறித்து இரு தலைவர்களும் ஆலோசித்தனர்.
கடந்த மார்ச் 3-ஆம் தேதி ஸ்வீடன் நாட்டில் நிகழ்ந்த தீவிரவாத தாக்குதலில் பாதிக்கப்பட்ட மக்களுக்கு ஆதரவு தெரிவித்த பிரதமர் மோடி, காயமடைந்தவர்கள் விரைவில் குணமடையவும் பிரார்த்தித்துக் கொண்டார்.
கடந்த 2018-ஆம் ஆண்டு நடைபெற்ற முதலாவது இந்தியா- நார்டிக் உச்சிமாநாட்டில் தாம் கலந்து கொண்டதையும், ஸ்வீடன் நாட்டின் அரசரும், மகாராணியும் கடந்த 2019-ஆம் ஆண்டு டிசம்பர் மாதத்தில் இந்தியா வந்ததையும் பிரதமர் நினைவு கூர்ந்தார்.
இந்தியா, ஸ்வீடன் நாடுகளுக்கு இடையே நீண்ட காலமாக உள்ள நெருங்கிய உறவு, இரு நாடுகளும் பகிர்ந்து கொள்ளும் ஜனநாயகம், மனித உரிமை, சட்ட விதி, சமத்துவம், சுதந்திரம், நீதி உள்ளிட்ட மாண்புகளை அடிப்படையாகக் கொண்டு அமைந்துள்ளதாக இருநாட்டு தலைவர்களும் கோடிட்டுக் காட்டினர்.
பல தரப்பு ஒத்துழைப்பு, விதிகளின் அடிப்படையிலான சர்வதேச நெறிமுறை, தீவிரவாதத்திற்கு எதிரான தாக்குதல், அமைதி மற்றும் பாதுகாப்பில் இரு நாடுகளின் வலுவான உறுதித்தன்மையை அவர்கள் மீண்டும் வலியுறுத்தினர். ஐக்கிய ஐரோப்பிய மற்றும் ஐக்கிய ஐரோப்பிய நாடுகளுடனான இந்தியாவின் கூட்டு முயற்சியின் வளர்ச்சியையும் அவர்கள் ஏற்றுக் கொண்டனர்.
இந்தியா, ஸ்வீடன் நாடுகளுக்கிடையே விரிவுபடுத்தப்பட்ட பணிகளை இரு தலைவர்களும் ஆய்வு செய்ததோடு, 2018-ஆம் ஆண்டு பிரதமர் திரு மோடியின் ஸ்வீடன் பயணத்தின்போது உறுதி செய்யப்பட்ட கூட்டு செயல் திட்டம் மற்றும் புதிய கண்டுபிடிப்புகளுக்கான கூட்டு முயற்சியின் செயலாக்கப் பணிகளில் தங்களது திருப்தியை தெரிவித்தனர்.
இந்த கூட்டு முயற்சிகளில் பல்வேறு கருப்பொருள்களில் பன்முகத் தன்மை வாய்ந்த புதிய வழிகளையும் அவர்கள் ஆய்வு செய்தனர்.
சர்வதேச சூரிய மின்சக்தி கூட்டணியில் இணையும் ஸ்வீடனின் முடிவை பிரதமர் திரு மோடி வரவேற்றார். கடந்த 2019-ஆம் ஆண்டு செப்டம்பர் மாதம் நியூயார்க்கில் நடைபெற்ற ஐக்கிய நாடுகள் பருவநிலை செயல்திட்ட மாநாட்டில் இந்தியா- ஸ்வீடன் நாடுகளுக்கு இடையேயான தொழில்துறையை மாற்றியமைப்பதற்கான தலைமைக் குழு என்ற கூட்டு முன்முயற்சியில் அதிகரித்து வரும் உறுப்பினர்களின் எண்ணிக்கையையும் இருநாட்டு தலைவர்களும் சுட்டிக்காட்டினார்கள்.
தடுப்பூசி வழங்கல் திட்டம், அனைத்து நாடுகளும் எளிதில் பெரும் வகையில் தடுப்பூசிகளை அவசரகால நடவடிக்கைகளாக வழங்குவது உள்ளிட்ட கொவிட்-19 நிலை குறித்தும் இருநாட்டு பிரதமர்களும் ஆலோசித்தனர்.
வணிகம் மற்றும் தொழில்துறை அமைச்சகம்
துணைக் கண்டத்தை மாற்றுவதற்கு அண்டை நாடுகளின் அமைச்சர்கள் சேர்ந்து பாடுபட வேண்டும் என திரு.பியூஷ் கோயல் வலியுறுத்தியுள்ளார்
மத்திய வர்த்தகம் மற்றும் தொழில், நுகர்வோர் நலன், உணவு மற்றும் பொது விநியோகம், ஜவுளித் துறை அமைச்சர் திரு.பியூஷ் கோயல் இன்று அண்டை நாடுகளின் சக அமைச்சர்கள் இணைந்து துணைக் கண்டத்தில் மாற்றம் ஏற்படுத்த வேண்டும் என வலியுறுத்தியுள்ளார். புதுதில்லியிலிருந்து காணொலி மூலம் சிஐஐ: கூட்டாண்மை உச்சிமாநாட்டு அமைச்சர்கள் கூட்டத்தில் அவர் உரையாற்றினார்.
தென்னாப்பிரிக்க சுங்க யூனியனில் இடம் பெற்றுள்ள போர்ட்ஸ்வானா நமிபியா, தென்னாப்பிரிக்கா, சுவாசிலாந்து, லெசோதோ ஆகிய நாடுகளுடன் இந்தியாவின் பொருளாதார உறவுகள் வலுவடைய வேண்டுமென அமைச்சர் வலியுறுத்தினார்.
ஐக்கிய அரபு குடியரசு, ஐரோப்பிய யூனியன், பிரிட்டன். இஸ்ரேல், ஆஸ்திரேலியா, கனடா, ரஷ்யா, ஓமன் ஆகிய நாடுகளுடன் வர்த்தக கூட்டணியை அதிகரிக்க இந்தியா முயற்சிகளை மேற்கொண்டுள்ளதாக அவர் தெரிவித்தார்.
கொவிட்-19 பெருந்தொற்று காலத்தில் இந்தியா வலுவான நம்பிக்கையான நாடாக உருவெடுத்தது என்றும், சர்வதேச அளவில் சிறந்த பங்களிப்பை இந்தியா அளித்துள்ளது என்றும் பியூஷ் கோயல் தெரிவித்தார். பெருந்தொற்று காலத்தில் இந்தியா முக்கிய மருத்துவ விநியோகம் பிபிஇ உபகரணங்கள் பரிசோதனைக்கருவிகள், முகக்கவசங்கள் உற்பத்தியில் தன்னிறைவு பெற்றதுடன், முக்கிய தேவை நிலவிய நாடுகளுக்கு விநியோகமும் செய்ததாக அவர் கூறினார். இதே போல தடுப்பூசி செலுத்தும் இயக்கத்தை வெற்றிகரமாக மேற்கொண்டு இதுவரை 1.3 பில்லியன் டோஸ் தடுப்பூசிகளை ஏற்கனவே செலுத்தியிருப்பதாக அவர் தெரிவித்தார். பொருளாதார வளர்ச்சியின் பாதை உறுதித்தன்மை ஈடுபாட்டிலேயே உள்ளது என்று கூறிய திரு.கோயல், ஜி-20 பிரகடனத்தின் வளரும் நாடுகளின் குரலை ஓங்கி ஒலிக்க இந்தியா உதவியதாக தெரிவித்தார்.
இந்தியா அதிக முதலீடுகள் அதிக ஏற்றுமதியுடன் இரண்டாம் காலாண்டில் 8.4 சதவீத ஜிடிபி வளர்ச்சியை கண்டுள்ளதாக கூறிய அவர், சக நாடுகள் இந்திய நிறுவனங்களில் முதலீடு செய்து பொருளாதாரத்தையும், வேலைவைாய்ப்பையும் உருவாக்குமாறு அமைச்சர்களை கேட்டுக் கொண்டார்.
இந்த உச்சி மாநாட்டில் கத்தார் பூட்டான், எத்தியோபியா, ஃபிஜி, மாலத்தீவுகள், மொரிஷீயஸ், மியான்மர், இலங்கை, கம்போடியா, இத்தாலி ஆகிய நாடுகளில் வர்த்தகத் துறை அமைச்சர்கள் கலந்து கொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781322
நிதி அமைச்சகம்
மும்பை சிந்தியா இல்லத்தில் உள்ள வருமான வரி அலுவலகத்தில் ஏற்பட்ட தீவிபத்தில் எரிந்து போன / சேதமடைந்த ஆவணங்கள் குறித்து மத்திய நேரடி வரிகள் வாரியம் விளக்கம்
மும்பை சிந்தியா இல்லத்தில் உள்ள வருமான வரி அலுவலகத்தில் ஏற்பட்ட தீவிபத்தில் நீரவ் மோடி / மெகுல் சோக்சியிடம் நடத்தப்பட்ட புலனாய்வு தொடர்பான ஆவணங்கள் அழிக்கப்பட்டு விட்டதாக, சில ஊடகங்களில் செய்தி வெளியாகியுள்ளது. ஆனால், இதுபோன்ற தகவல்கள் அனைத்தும் உண்மைக்கு மாறானவை என்பதோடு, தவறாக பரப்பப்பட்ட தகவல்கள் என்றும், இதன்மூலம் தெளிவுப்படுத்தப்படுகிறது.
மேலும், நீரவ் மோடி / மெகுல் சோக்சி ஆகியோரிடம் நடத்தப்படும் புலனாய்வு தொடர்பான ஆவணங்கள், பல்வேறு கட்டடங்களில் செயல்படும் சம்பந்தப்பட்ட வரி மதிப்பீட்டு அலுவலகங்களுக்கு, வரி மதிப்பீடு பணிகளுக்காக ஏற்கனவே அனுப்பப்பட்டு விட்டது என்றும் இதன்மூலம் தெரிவிக்கப்படுகிறது.
எனவே, மும்பை வருமான வரி அலுவலகத்தில் ஏற்பட்ட தீவிபத்தில் நீரவ் மோடி / மெகுல் சோக்சி விசாரணை தொடர்பான ஆவணங்கள் எரிந்துபோனதாகவோ / சேதமடைந்ததாகவோ வெளியாகும் தகவல்கள் அனைத்தும் தவறாக சித்தரிக்கப்பட்டவையாகும்.
(Visitor Counter : 75
பிரதமர் அலுவலகம்
மாநில தினத்தை முன்னிட்டு மணிப்பூர் மக்களுக்கு பிரதமர் வாழ்த்து
மாநில தினத்தை முன்னிட்டு மணிப்பூர் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“மணிப்பூர் மாநிலம் வரும் காலங்களில் மேலும் பல உச்சத்தை எட்டுவதை தொடரட்டும்” என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.09 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 4,93,352 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,292 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 3,208 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,63,406 என அதிகரித்துள்ளது.
கடந்த 24 மணி நேரத்தில் 2,139 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.76 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,64,216 கொவிட் பரிசோதனைகள் செய்யப்பட்டுள்ளன.
பிரதமர் அலுவலகம்
உலக வங்கிக் குழுத் தலைவர் திரு டேவிட் மால்பாசுடன் பிரதமர் கலந்துரையாடல்
உலக வங்கிக் குழுத் தலைவர் திரு டேவிட் மால்பாசுடன் பிரதமர் திரு நரேந்திர மோடி புதுதில்லியில் கலந்துரையாடினார். இருவரும் பல்வேறு விஷயங்கள் குறித்து விரிவாக ஆலோசனை நடத்தினர். குறிப்பாக வளர்ச்சி மற்றும் புதுமை கண்டுபிடிப்புகளை ஊக்குவிக்கும் எதிர்காலத்துறைகள் குறித்து அவர்கள் ஆலோசித்தனர். அமிர்த காலத்தின் இந்தியா நீடித்த உயர் வளர்ச்சி அடைவதற்கான ஆதரவை உலக வங்கி வழங்கும் என திரு டேவிட் மால்பாஸ் உறுதி அளித்தார்.
திரு டேவிட் மால்பாசின் ட்விட்டர் பதிவிற்கு பதில் அளிக்கும் வகையில், திரு நரேந்திர மோடி வெளியிட்டுள்ள ட்விட்டர் கூறியிருப்பதாவது:
“உங்களுடன் பல்வேறு விஷயங்கள் குறித்து, குறிப்பாக வளர்ச்சி மற்றும் புதுமை கண்டுபிடிப்புகளுக்கான எதிர்கால துறைகள் குறித்து மிகச் சிறப்பான ஆலோசனை நடத்தினேன். @DavidMalpassWBG”
மத்திய அமைச்சரவை
ஆக்ராவின் நகர்ப்புற பொது போக்குவரத்து மேம்படுத்தப்படும்
ஆக்ரா மெட்ரோ ரயில் திட்டம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இரண்டு வழித்தளங்களைக் கொண்ட ஆக்ரா மெட்ரோ ரயில் திட்டத்திற்கு ஒப்புதல் அளித்துள்ளது. இவை ஆக்ராவின் முக்கிய இடங்களையும், சுற்றுலா தலங்களையும் நகரப்பகுதிகளையும் இணைக்கும். மெட்ரோ ரயில் திட்டம் அமலாக்கம் செய்யப்படுவதின் மூலம், சாலைகளில் வாகனங்கள் எண்ணிக்கை குறைந்து, போக்குவரத்து மேம்படும். நெரிசல், பயண நேரம், பயண செலவு, மாசு குறையும். மேலும், இந்த வழித்தடங்களையொட்டி பல வீடுகளும் வர்த்தக நிலையங்களும் அமையும்.
முக்கிய அம்சங்கள்:
இரண்டு வழித்தடங்களைக் கொண்ட ஆக்ரா மெட்ரோ ரயில் நகரத்தின் முக்கியப் பகுதிகளில் செல்லும். தாஜ் மஹால், ஆக்ரா கோட்டை, சிகந்தரா, ஐ.எஸ்.பி.டி, ராஜா கி மண்டி ரயில் நிலையம், மருத்துவ கல்லூரி, ஆக்ரா கண்ட் ரயில் நிலையம், மாவட்ட ஆட்சியர் அலுவலகம், சஞ்சய் பிளேஸ் மற்றும் அதிக வீடுகள் கொண்ட பகுதிகள் வழியாக இந்த மெட்ரோ ரயில் பாதை அமையும்.
தகவல் மற்றும் ஒலிபரப்பு அமைச்சகம்
தோல்வி அடைவது நிகழ்வு மட்டுமே, நபர் அல்ல: மாஸ்டர் கிளாஸ் அமர்வில் நடிகர் திரு அனுபம் கெர் பேச்சு
“நடிகர்களாக எவரும் பிறப்பதில்லை. முதன் முதலில் பள்ளி நாடகத்தில் எனது நடிப்பு மிக மோசமாக இருந்தது. எனினும் எனது முயற்சியைப் பாராட்டி என் தந்தை பூங்கொத்துகளை அன்பளிப்பாக வழங்கினார்”, என்று பிரபல நடிகர் திரு அனுபம் கெர் தெரிவித்துள்ளார். கோவாவில் நடைபெறும் 53-வது இந்திய சர்வதேச திரைப்படத் திருவிழாவை முன்னிட்டு “திரைப்படம் மற்றும் நாடகத்திற்கான செயல்பாடு” என்பது குறித்து நடைபெற்ற மாஸ்டர் கிளாஸ் அமர்வில் அவர் இவ்வாறு கூறினார்.
சாதாரண பின்னணியை சேர்ந்தவராக இருந்த போதிலும், நடிகராக வெற்றி பெற்றது குறித்த தம் அனுபவங்களை திரு அனுபம் கெர் பகிர்ந்து கொண்டார். நிகழ்ச்சியில் கலந்து கொண்ட வளர்ந்து வரும் நடிகர்களை ஊக்குவிக்கும் வகையில் பேசிய அவர், தவறுகள் நடக்கும் வரை, ஒருவரால் நடிகராக மாற முடியாது என்று தெரிவித்தார். எந்த ஒரு துறை அல்லது தொழிலைப் போலவும் நடிப்பிற்கும் பயிற்சி என்பது மிகவும் முக்கியம் என்று அவர் வலியுறுத்தினார்.
“நீங்கள் தொடர்ந்து பணியாற்றிக் கொண்டே இருக்க வேண்டும். உங்களுக்கு நீங்களே எதிரியாக மாறி விடாதீர்கள். உங்களைப் பற்றி இழிவாக சிந்திப்பவர்களுடன் நேரத்தை வீணடிக்காதீர்கள். உங்களைவிட சிறந்தவர்களுடன் நட்பு பாராட்டுங்கள். நீங்கள் வெற்றி பெற விரும்பினால் வாழ்க்கையின் ஒவ்வொரு நாளும் உழைக்க வேண்டும்”, என்பதை வாழ்க்கை தத்துவமாக அவர் குறிப்பிட்டார்.
நாடகம் மற்றும் திரைப்பட நடிப்பின் வேறுபாடு குறித்து பேசுகையில், “நாடகத்தில், பார்வையாளர்களைப் பொருத்து உங்கள் செயல்பாடுகளை நீங்கள் மாற்ற வேண்டி இருக்கும். அதற்கு 40 நாட்கள் ஒத்திகை பார்க்க வேண்டும்.” தவறு நேர்ந்து விட்டால் திரைப்படத்தைப் போன்று நாடகத்தில் மீண்டும் நடிக்க இயலாது, அதனால்தான் திரைப்படத்தை ஏராளமானோர்(SRI/RB/RR
(Visitor Counter : 78
சாலைப் போக்குவரத்து மற்றும் நெடுஞ்சாலைத்துறை அமைச்சகம்
விவசாய எந்திரங்களுக்கான தனிவிதமான உமிழ்வு விதிமுறைகள் மற்றும் உமிழ்வு விதிகளுக்குப் பெயர் மாற்றம் செய்வதற்கான பொதுமக்களின் ஆலோசனைகளை மத்திய சாலைப் போக்குவரத்து மற்றும் நெடுஞ்சாலை அமைச்சகம் வரவேற்றுள்ளது
சிஎம்விஆர் 1989 விதிமுறைகளில் திருத்தம் செய்யும் உத்தேச வரைவு அறிக்கை குறித்த ஆலோசனைகளை பொதுமக்கள் மற்றும் அது தொடர்பானவர்களிடமிருந்து பின்வரும் வகையில் வரவேற்பதாக, மத்திய சாலைப் போக்குவரத்து மற்றும் நெடுஞ்சாலை அமைச்சகம் 2020 ஆகஸ்ட் 5-ஆம் தேதி வெளியிட்ட ஜிஎஸ்ஆர் 491  அறிவிக்கை மூலம் கேட்டுக்கொண்டுள்ளது.
 விவசாய எந்திரங்கள்  , கட்டுமான கருவி வாகனங்களுக்கான தனி உமிழ்வு விதிகள்
 பாரத் ஸ்டேஜ் –IV மற்றும் பாரத் ஸ்டேஜ் –) –V உமிழ்வு விதிகளின் பெயர் மாற்றம்
a. விவசாய டிராக்டர்கள் மற்றும் இதர உபகரணங்களுக்கான TREM Stage-IV, TREM Stage-V கட்டுமானக் கருவி வாகனங்களுக்கான சிஇவி ஸ்டேஜ்-IV, ஸ்டேஜ்-V
பிஎஸ் விதிமுறைகள் உள்ள மற்ற மோட்டார் வாகனங்களுக்கான உமிழ்வு விதிகளுக்கு இடையே எவ்வித குழப்பத்தையும் தவிர்க்க இது மேற்கொள்ளப்படுகிறது .
iii. டிராக்டர்களுக்கான  அடுத்த கட்ட உமிழ்வு விதிமுறைகளை அமல் படுத்த மேலும் கால அவகாசம் வழங்க வேண்டும் என விவசாய அமைச்சகம், டிராக்டர் தயாரிப்பாளர்கள், விவசாய சங்கங்கள் விடுத்த வேண்டுகோளைப் பரிசீலித்து, 01 அக்டோபர் 2020 என்ற அவகாசம் 01 அக்டோபர் 2021 வரை அவகாசத்தை நீட்டிக்க உத்தேசிக்கப்பட்டுள்ளது. மேலும் சிஇவி வாகனங்களுக்கான அடுத்த கட்ட உமிழ்வு விதிமுறைகளும் 01 ஏப்ரல் 2021 வரை 6 மாத காலத்துக்கு நீட்டிக்க உத்தேசிக்கப்பட்டுள்ளது.
இதுதொடர்பான ஆலோசனைகளை, இணைச்செயலர் , சாலைப் போக்குவரத்து மற்றும் நெடுஞ்சாலை அமைச்சகம், டிரான்ஸ்போர்ட் பவன், நாடாளுமன்ற வீதி, புதுதில்லி -110001 என்ற முகவரிக்கு  அறிவிக்கை வெளியான தேதியிலிருந்து முப்பது நாட்களுக்குள் அனுப்பலாம்.
பிரதமர் அலுவலகம்
மாநிலங்களவையில் நடந்த கொவிட் தொற்று மீதான விவாதத்தில் திரு ஹர்தீப் பூரியின் பேச்சு மற்றும் சுகாதாரத்துறை அமைச்சரின் பதில் ஆகியவற்றை பகிர்ந்துள்ளார் பிரதமர்
மாநிலங்களையில் கொவிட்-19 மீதான விவாதத்தின் போது மத்திய அமைச்சர் திரு ஹர்தீப் பூரியின் பேச்சை பிரதமர் திரு நரேந்திர மோடி பகிர்ந்தார். இந்த பேச்சு ‘‘உலக பொருந்தொற்று தொடர்பாக பரந்தளவிலான விஷயங்களை விவரிக்கிறது’’ என சுட்டுரையில் பிரதமர் கூறியுள்ளார்.
மத்திய சுகாதாரத்துறை அமைச்சர் திரு மன்சுக் மாண்டவியாவின் விரிவான பேச்சின் இணைப்பையும் பிரதமர் தனது சுட்டுரையில் குறிப்பிட்டுள்ளார். இந்த பேச்சு, ‘‘ கொவிட்-19 தொடர்பான பல அம்சங்களை அறிவார்ந்த மற்றும் உணர்வுபூர்வமாக விவரிக்கிறது. அவரின் கருத்துக்களை நீங்கள் அனைவரும் கேட்கும்படி உங்களை கேட்டுக் கொள்கிறேன். என பிரதமர் குறிப்பிட்டுள்ளார்.
-----
(
பிரதமர் அலுவலகம்
சர்வதேச மகளிர் தினத்தையொட்டி பெண்கள் சக்திக்கு பிரதமர் வணக்கம்
சர்வதேச மகளிர் தினத்தையொட்டி பிரதமர் திரு நரேந்திர மோடி பெண்கள் சக்திக்கு வணக்கம் தெரிவித்துள்ளார்.
இது தொடர்பாக டுவிட்டர் பதிவுகளில் பிரதமர் கூறியிருப்பதாவது ;
“மகளிர் தினத்தையொட்டி பெண்களின் ஆற்றல் மற்றும் பல்வேறு துறைகளில் அவர்களது சாதனைகளுக்கு நான் வணக்கம் செலுத்துகிறேன். மத்திய அரசு பல்வேறு திட்டங்களின் மூலம் மகளிரை அதிகாரப்படுத்துவதில் கவனம் செலுத்தி வருகிறது. அதே சமயம் அவர்களுக்கு கண்ணியத்துடன் கூடிய வாய்ப்பையும் வழங்கி வருகிறது.”
“நிதி ஆதரவிலிருந்து சமூக பாதுகாப்பு வரை, தரமான மருத்துவ சிகிச்சையிலிருந்து வீட்டுவசதி வரை, கல்வியில் இருந்து தொழில்முனைவு வரை மகளிர் சக்தியை இந்தியாவின் வளர்ச்சிப் பாதையில் முன்னணியில் கொண்டுவர ஏராளமான முயற்சிகள் எடுக்கப்பட்டுள்ளன. இந்த முயற்சிகள் வரும் காலங்களில் பெரும் வேகத்துடன் தொடரும்.”
“இன்று மாலை 6 மணியளவில் கட்ச்-ல் நடைபெறவுள்ள ஒரு நிகழ்ச்சியில் நான் உரையாற்ற இருக்கிறேன். நமது சமூகத்தில் பெண் துறவிகளின் பங்களிப்பு குறித்து அதில் விளக்கப்படும்.
கலாச்சாரத்தின் பல்வேறு அம்சங்கள் மத்திய அரசின் பல்வேறு நலத்திட்ட நடவடிக்கைகள் மற்றும் பல அம்சங்கள் கவனத்தில் கொள்ளப்படும். https://t.co/ImLHzdJpEQ"
எரிசக்தி அமைச்சகம்
என் ஹெச் பி சி நிறுவனம்இரத்ததான முகாம் ஒன்றை நடத்தியது
இந்தியாவின் முதன்மையான நீர்மின் நிறுவனமும், மத்திய மின்துறை அமைச்சகத்தின் கீழ் செயல்படும் ‘மினி ரத்னா- பிரிவு 1’ பொதுத்துறை நிறுவனமுமான தேசிய நீர்மின் நிறுவனம் - National Hydroelectric Power Corporation – NHPC) ஃபரிதாபாத் மீட் டவுன் பகுதி ரோட்டரி கிளப்புடன் இணைந்து 12.7.2020 அன்று ஃபரிதாபாத்தில் உள்ள தேசிய நீர்மின் நிறுவனக் குடியிருப்புப் பகுதியில் இரத்ததான முகாம் ஒன்றை நடத்தியது.
தேசிய நீர்மின் நிறுவனத்தின் தலைவரும், நிர்வாக இயக்குநருமான திரு.ஏ.கே.சிங், அவரது மனைவி திருமதி சுதா சிங் ஆகியோர் தேசிய நீர்மின் நிறுவனத்தின் இயக்குநர்  திரு. எம் கே ஜெயின், இதர மூத்த அதிகாரிகள் மற்றும் ரோட்டரி கிளப் உறுப்பினர்கள் முன்னிலையில் முகாமைத் துவக்கி வைத்தனர். நிகழ்ச்சியில் பேசிய திரு ஏ.கே.சிங், உலகையே பாதித்துள்ள கோவிட்-19 நோய்க்காலத்தில் மருத்துவமனைகளில் இரத்தப் பற்றாக்குறை ஏற்பட்டுள்ளது என்றும், இரத்த வங்கிகளுக்கு ஆதரவளிக்கும் முயற்சியாக தேசிய நீர்மின் நிறுவனம் இந்த ரத்ததான முகாமிற்கு ஏற்பாடு செய்துள்ளதாகவும் கூறினார். இந்த முயற்சியைப் பாராட்டிய அவர், இந்த உயரிய நோக்கத்திற்காக தேசிய நீர்மின் நிறுவன ஊழியர்களும் அவர்களது குடும்பத்தினரும் இணைய வேண்டும் என்று கேட்டுக் கொண்டார். இந்த முகாமிற்கு நல்ல வரவேற்பு இருந்தது. மொத்தம் எழுபத்தைந்து யூனிட் ரத்தம் சேகரிக்கப்பட்டது.
ஃபரிதாபாத் மிட் டவுன் ரோட்டரி கிளப் அலுவலகப் பொறுப்பாளர்கள், தலைவர் திரு. பங்கஜ்கர்க், செயலர் டாக்டர். ஆஷிஷ் வர்மா பொருளாளர் திரு சச்சின் கோஸ்லா ஆகியோர், இந்த முயற்சியை எடுத்து, இந்த முகாமை வெற்றிகரமான நிகழ்ச்சியாக மாற்றியமைக்காக தேசிய நீர்மின் நிறுவனத்திற்கு நன்றி தெரிவித்தனர்.
தேசிய நீர்மின் நிறுவனம் கோவிட்-19 நோய் பரவாமல் தடுப்பதற்காக நாடு முழுவதும் பல்வேறு முயற்சிகளை மேற்கொண்டு வருகிறது. தனிநபர் பாதுகாப்புக் கவச உடைகள், முகக்கவசங்கள், சுத்திகரிப்பான்கள் வழங்குதல்; தொற்று நோய் தடுப்புப்பணிகள், தனிமைப்படுத்தும் முகாம்கள் உருவாக்குதல், தீவிர சிகிச்சைப்பிரிவில் உள்ளவர்களுக்கான ஓரிடத்திலிருந்து இன்னொரு இடத்திற்கு எடுத்துச் செல்லக்கூடிய வகையிலான போர்ட்டபிள் செயற்கை சுவாசக்கருவிகள், அவசரகால மீட்பு டிராலிகள், கிராஷ் கார்ட், இரத்த ஆய்வுக்கருவிகள், அல்ட்ராசவுண்ட் கருவிகள் மயக்கமருந்து அளிப்பதற்கான பணிக்கூடங்கள் ஆகியவற்றை அளித்து உதவி வருகின்றது. இந்தப் பெருந்தொற்று காலத்தில், தனது மருத்துவக்குழுவினர் மூலமாக, திட்ட மருத்துவமனைகளிலும், டிஸ்பென்சரிகளிலும் தேசிய நீர்மின் நிறுவனம், 24 மணி நேர மருத்துவ சேவையையும் வழங்கி வருகிறது
(Visitor Counter : 129
வணிகம் மற்றும் தொழில்துறை அமைச்சகம்
ஏற்றுமதியை அதிகரிக்க வரியில்லா இறக்குமதியை அனுமதிக்கும் வகையில் மேம்பட்ட அங்கீகரித்தல் திட்டத்தை செயல்படுத்தும் டிஜிஎஃப்டி
வெளிநாட்டு வர்த்தகக் கொள்கையின் கீழ் வெளிநாட்டு வர்த்தக பொது இயக்குநரகம் மேம்பட்ட அங்கீகாரத் திட்டத்தை செயல்படுத்துகிறது. இது ஏற்றுமதியை அதிகரிப்பதற்காக வரியில்லா இறக்குமதியை அனுமதிக்கிறது. இதற்கான தகுதியான பொருட்கள் விதிமுறைகளுக்கு உட்பட்டு துறை சார்ந்த குழுக்களால் தீர்மானிக்கப்படுகிறது.
டிஜிஎஃப்டி இணையதளத்தில் உள்ள தரவுத்தளமானது, ஏற்றுமதி அல்லது இறக்குமதிக்கான பொருட்களின் அவற்றின் பெயர், பண்புகள், ஐடிசி குறியீடுகள் போன்றவற்றைப் பயன்படுத்தித்தேட பயனர்களை அனுமதிக்கிறது. ஏற்றுமதியாளர்களும், பொதுமக்களும் டிஜிஎஃப்டி இணையதளத்தில் சேவைகள் --> மேம்பட்ட அங்கீகாரம்/டிஎஃப்ஐஏ --> தற்காலிக விதிமுறைகளின் கீழ் இந்தத் தரவுகளைப் பார்வையிடலாம். இது பயனர்கள் நெறிமுறைக் குழுவை மீண்டும் அணுகாமல் முன்கூட்டியே அங்கீகாரத்தைப் பெற பயனர்களுக்கு அனுமதி அளிக்கிறது.
இந்த நடவடிக்கையானது முன்கூட்டியே அங்கீகாரம் பெறும் நடைமுறையை எளிதாக்குகிறது. இதன் விளைவாக ஏற்றுமதியாளர்களுக்கு வணிகத்தை எளிதாக்குவதோடு, அவர்களின் சுமையையும் குறைகிறது.
----
AP/BR/KPG
(Visitor Counter : 118
குடியரசுத் துணைத் தலைவர் செயலகம்
முன்னாள் பிரதமர் நரசிம்மராவுக்கு பிறந்த தினத்தையொட்டி குடியரசு துணைத் தலைவர் மரியாதை.
முன்னாள் பிரதமர் திரு.நரசிம்மராவுக்கு, அவரது பிறந்த தினத்தை ஒட்டி குடியரசு துணைத்தலைவர் திரு.எம்.வெங்கைய நாயுடு மரியாதை செலுத்தியுள்ளார். இந்தியப் பொருளாதாரம் வீழ்ச்சியைச் சந்திக்கும் நிலைக்கு சென்ற முக்கியமான தருணத்தில் பொருளாதார சீர்திருத்தங்களை தொடங்குவதில் முக்கிய பங்காற்றியவர் நரசிம்மராவ் என்று அவர் நினைவு கூர்ந்துள்ளார்.
முகநூலில் பதிவிட்டுள்ள திரு. வெங்கைய நாயுடு, பொருளாதாரத்தை தாராளமயமாக்க நரசிம்மராவ் தொடங்கிய நடவடிக்கைகளைக் குறிப்பிட்டுள்ளார். “உரிமம் பெறுவதற்கு விதிக்கப்பட்ட கடும் கட்டுப்பாடுகளை அகற்றுவது, அதிகாரிகளின் கெடுபிடிகளைக் குறைப்பது, இந்தியத் தொழில் நிறுவனங்களை அதிக போட்டி நிறைந்ததாக மாற்றுவது ஆகிய நடவடிக்கைகளை மேற்கொள்ள அவர் விரும்பினார்,” என்று நினைவு கூர்ந்துள்ளார்.
வர்த்தகத்தை தாராளமயமாக்குவது மற்றும் சர்வதேசப் பொருளாதாரத்துடன், குறிப்பாக கிழக்கு ஆசிய பொருளாதாரத்துடன் மறு இணைப்பு செய்வதற்கு முன்னாள் பிரதமர் அடித்தளம் அமைத்தார் என்று குடியரசு துணைத் தலைவர் கூறியுள்ளார். அவர் குறிப்பிடும் போது, “உள்நாட்டை மையமாகக் கொண்ட முந்தைய ஆட்சி முறையிலிருந்து சர்வதேச ஒருங்கிணைப்புடன் கூடிய மேம்பாட்டுக்கான மாபெரும் மாற்றமாக இது அமைந்தது,” என்று தெரிவித்துள்ளார்.
அவர் ஒரு சீர்திருத்தவாதி, உலகின் மற்ற பகுதியில் என்ன நடக்கிறது என்பதை இந்தியா அறிந்து கொள்ள வேண்டும் என்று விரும்பினார். நெருக்கடியை வாய்ப்பாக மாற்றிக் கொள்ள வேண்டும் என்று அவர் விரும்பினார், என்று திரு.வெங்கையா நாயுடு தெரிவித்துள்ளார்.
இந்தியாவின் ஒட்டுமொத்த உள்நாட்டு உற்பத்தி வளர்ச்சி அடுத்தடுத்த ஆண்டுகளில் அதிகரிப்பதற்கும், அண்மைக் காலமாக வேகமாக வளரும் பொருளாதாரமாக இந்தியா உருவாவதற்கும் மிகப்பெரும் காரணகர்த்தாவாக நரசிம்மராவ் விளங்கினார் என்று குடியரசு துணைத் தலைவர் கூறியுள்ளார்.
சீர்திருத்தங்களைத் தொடர வேண்டியது அவசியம் என்று அனைத்து தரப்பினர் மத்தியிலும் படிப்படியாக ஒருமித்த கருத்து ஏற்பட்டதாக குறிப்பிட்ட அவர், சீர்திருத்தங்களை முன்னாள் பிரதமர் திரு. அடல் பிகாரி வாஜ்பாயி வேகப்படுத்தினார் என்றும், தற்போதைய பிரதமர் திரு.நரேந்திர மோடி, சீர்திருத்தங்களை மிகவும் வேகமாக அமல்படுத்துவதாகவும் தெரிவித்துள்ளார்.
நாட்டின் அணுசக்திப் பாதுகாப்புக்கு வலுவான அடித்தளத்தையும் கூட திரு. நரசிம்மராவ் அமைத்ததாக குடியரசு துணைத்தலைவர் கூறியுள்ளார். இது தொடர்பாக குறிப்பிட்டுள்ள அவர், “இஸ்ரேலுடன் தூதரக உறவை ஏற்படுத்தியது, இந்தியா-அமெரிக்காவை ஒன்றாகக் கொண்டு வந்து, பல ஆண்டுகளாக நீடித்த மோதல் போக்கை மாற்றியது போன்ற வெளியுறவுக் கொள்கையில் உறுதியான நடவடிக்கைகளை மேற்கொண்டார்” என்று தெரிவித்துள்ளார்.
பஞ்சாப் மற்றும் காஷ்மீரில் பிரிவினைவாத இயக்கங்களைக் கட்டுப்படுத்துவதிலும் முன்னாள் பிரதமர் மிகப்பெரும் வெற்றிகண்டார் என்று அவர் மேலும் தெரிவித்துள்ளார்.
பிரதமராக நரசிம்மராவ் இருந்த காலத்தில், கிழக்கு நோக்கிய கொள்கையைத் தொடங்கியது, உள்ளாட்சி அமைப்புகளுக்கு அதிகாரம் அளிக்கும் வகையில், முக்கியத்துவம் வாய்ந்த 73 மற்றும் 74-வது அரசியல்சாசன சட்டத் திருத்தங்களை மேற்கொண்டது ஆகியவை குறிப்பிடத்தக்க முக்கிய அம்சங்கள் என்றும் குடியரசு துணைத் தலைவர் வெங்கையா நாயுடு தெரிவித்துள்ளார்.